Accademia Carrara

L'Accademia Carrara (pronunciato []) ye un museu y academia d'arte situato en Bergamo, Italia.

A galería fue establita en a epoca d'o conte Giacomo Carrara, mecenas y coleccionista, qui deixó un cheneroso legato a la ciudat de Bergamo a fins d'o sieglo XVIII. Cuan morió o conte en 1796, as suyas propiedaz fuoron administratas por comisionatos dica 1958, cuan a ciudat de Bergamo prenió a responsabilidat d'a supervisión d'o museu. En 1810 se construyió un nuevo edificio en estilo neoclasico, seguntes o prochecto de l'arquitecto Simone Elia, d'a escuela de Leopoldo Pollack.

O museu ha continato augmentando a suya colección por meyo de adquisicions y tamién gracias a donacions. En 2006, poseye 1.800 pinturas realizatas entre os sieglos XV y XIX, por artistas como Pisanello, Botticelli, Bellini, Mantegna, Raffaello, Moroni, Baschenis, Fra Galgario, Tiepolo, Canaletto u Piccio.

Antimás d'as pinturas, bi han gravatos y debuixos, estretallas, vaciatos en bronce, porcelanas y coleccions de muebles y de medallas.

En 1793, en a epoca d'a inaguración d'o suyo museu, o conte Giacomo Carrara ubrió tamién una escuela d'arte en o mesmo puesto. A escuela funcionó dica 1912 en o mismo pueto d'o museu, y dimpués fue ubicata en atro edificio amán d'o museu. Dende 1988, ye oficialment reconoixita como una academia d'artes polidas. (Accademia di Belle Arti).

En 1991, s'incluyó o nuevo Museu d'Arte Moderno y Contemporanio (Galleria d'Arte Moderna y Contemporánea u GAMEC), situata en l'edificio frent a lo inmueble neoclasico d'o museu d'arte. En l'actualidat, bi han diez salas d'exhibición en tres pisos. Dende chunio de 1999, dimpués de l'adquisición d'a colección clamata Raccolta Gianfranco e Luigia Spajani, s'encluyeron en as coleccions remanents obras d'artistas contemporanios, d'artistas italianos y d'otros puestos, como Boccioni, Balla, Morandi, Campigli, Casorati, Savinio, De Chirico, Kandinsky, Sutherland, Arzuffi u Manzù.

 Referencias 

 Vinclos externos 
 Pachina oficial de l'Accademia Carrara.
 Pachina d'o Museu d'Arte moderno y Contemporanio.
 Accademia Carrara Museum.

Accademia Carrara